CELEX: 52011PC0355
Language: mt
Date: 2011-06-08
Title: Proposta Konġunta għal REGOLAMENT TAL-KUNSILL li jemenda r-regolament tal-Kunsill (UE) Nru 204/2011 dwar miżuri restrittivi fid-dawl tas-sitwazzjoni fil-Libja

|
			
		
		
		52011PC0355
		
			Proposta Konġunta għal REGOLAMENT TAL-KUNSILL li jemenda r-regolament tal-Kunsill (UE) Nru 204/2011 dwar miżuri restrittivi fid-dawl tas-sitwazzjoni fil-Libja /* KUMM/2011/0355 finali */
			
				
		
		
			
			   	MEMORANDUM TA' SPJEGAZZJONI
(1)              
Ir-Regolament tal-Kunsill (UE) Nru 204/2011,
kif emendat, ġie adottat fit-2 ta’ Marzu 2011, skont
id-Deċiżjoni tal-Kunsill 2011/137/PESK tat-28 ta' Frar 2011,
sabiex tiġi implimentata r-Riżoluzzjoni 1970 (2011) tal-Kunsill tas-Sigurtà
tan-Nazzjonijiet Uniti u sabiex jipprovdi għal miżuri awtonomi
addizzjonali fil-kunsiderazzjoni tas-serjetà tas-sitwazzjoni fil-Libja. 
(2)              
Id-Deċiżjoni tal-Kunsill 2011/[…]/PESK
ta' […] temenda d-Deċiżjoni tal-Kunsill 2011/137/PESK u tipprovdi
għal deroga speċifika fejn jidħol l-iffriżar tal-assi ta'
ċerti entitajiet (portijiet). Barra minn dan, trid issir
dispożizzjoni biex jiġi żgurat li l-miżuri li
jiffriżaw ma jaffettwawx il-kontinwazzjoni ta' operazzjonijiet umanitarji
u l-provvista ta' materjali u provvisti għal ħtiġijiet
ċivili essenzjali, kif ukoll l-operazzjonijiet neċessarji
għall-evakwazzjonijiet mil-Libja. 
(3)              
Ir-Rappreżentant Għoli tal-UE
għall-Affarijiet Barranin u l-Politika ta' Sigurtà u l-Kummissjoni
jipproponu li jagħtu effett lil dawn il-miżuri permezz ta' Regolament
ibbażat fuq l-Artikolu 215 tat-Trattat dwar il-Funzjonament
tal-Unjoni Ewropea (TFUE).
2011/0155 (NLE)
Proposta Konġunta għal
REGOLAMENT TAL-KUNSILL
li jemenda r-regolament tal-Kunsill (UE) Nru 204/2011
dwar miżuri restrittivi fid-dawl tas-sitwazzjoni fil-Libja
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b’mod partikolari l-Artikolu 215
tiegħu, 
Wara li kkunsidra d-Deċiżjoni
tal-Kunsill 2011/[…]/PESK ta' […] rigward miżuri ristrettivi ulterjuri
fid-dawl tas-sitwazzjoni fil-Libja,
Wara li kkunsidra l-proposta konġunta
mir-Rappreżentant Għoli tal-Unjoni għall-Affarijiet Barranin u
l-Politika ta’ Sigurtà u l-Kummissjoni,
Wara li kkonsulta lill-Kontrollur Ewropew
għall-Protezzjoni tad-Dejta,
Billi:
(1)              
Id-Deċiżjoni tal-Kunsill 2011/[…]/PESK
ta' […] tipprovdi għal deroga speċifika fejn jidħol
l-iffriżar tal-assi ta' ċerti entitajiet (portijiet).
(2)              
Ikun xieraq li tiġi żgurata
l-kontinwazzjoni ta' operazzjonijiet umanitarji u tal-provvista ta' materjali u
provvisti għal ħtiġijiet ċivili essenzjali, kif ukoll ta'
operazzjonijiet neċessarji għall-evakwazzjonijiet mil-Libja. 
(3)              
Din il-miżura taqa' fl-ambitu tat-Trattat dwar
il-Funzjonament tal-Unjoni Ewropea u, għalhekk, partikolarment bil-ħsieb
li tiġi żgurata l-applikazzjoni uniformi tagħhom mill-operaturi
ekonomiċi fl-Istati Membri kollha, hemm bżonn azzjoni regolatorja fuq
il-livell tal-Unjoni sabiex timplimentahom.
(4)              
Sabiex jiġi żgurat li l-miżuri
previsti f'dan ir-Regolament ikunu effettivi, dan ir-Regolament irid
jidħol fis-seħħ minnufih,
ADOTTA DAN IR-REGOLAMENT:
Artikolu 1
Ir-Regolament (UE) Nru 204/2011 huwa
emendat kif ġej:
(1)          Għandu
jiddaħħal l-Artikolu li ġej: 
“Artikolu 10.a
Bħala deroga mill-Artikolu 5(2),
l-awtoritajiet kompetenti fl-Istati Membri, kif identifikati fuq il-websajts
elenkati fl-Anness IV, jistgħu jawtorizzaw li fondi jew riżorsi
ekonomiċi jsiru disponibbli lill-awtoritajiet portwali elenkati fl-Anness
III f'rabta mal-eżekuzzjoni, sal-15 ta' Lulju 2011, ta' kuntratti
konklużi qabel id-data tad-dħul fis-seħħ ta' dan
ir-Regolament, bl-eċċezzjoni ta' kuntratti marbuta
maż-żejt, il-gass u prodotti taż-żejt irfinuti. L-Istat
Membru għandu jinforma lill-Istati Membri l-oħra u lill-Kummissjoni
bl-awtorizzazzjonijiet li jkunu saru skont dan l-Artikolu fi żmien
ġimgħatejn mill-awtorizzazzjoni.” 
Artikolu 2
L-Artikolu 8a għandu jiġi mibdul
b’dan li ġej:
“Artikolu 8a
Bħala deroga mill-Artikolu 5, l-awtoritajiet
kompetenti fl-Istati Membri, kif elenkati fl-Anness IV, jistgħu
jawtorizzaw ir-rilaxx ta’ fondi ffriżati jew ta' riżorsi
ekonomiċi proprjetà ta' persuni, entitajiet jew korpi elenkati
fl-Anness III, jew li jsiru disponibbi ċerti fondi jew riżorsi
ekonomiċi lil persuni, entitajiet jew korpi elenkati fl-Anness III,
taħt dawk il-kundizzjonijiet li huma jkunu jqisu xierqa, meta huma jqisu
li jkun neċessarju għall-provvista ta' materjali u provvisti
għal ħtiġijiet ċivili essenzjali, inkluż ikel,
prodotti tal-agrikoltura u medikali u l-provvista tal-elettriku, jew
għat-twassil jew il-faċilitazzjoni tat-twassil ta' assistenza
umanitarja, jew għall-evakwazzjonijiet mil-Libja. L-Istat Membru
għandu jinforma lill-Istati Membri l-oħra u lill-Kummissjoni
bl-awtorizzazzjonijiet li jkunu saru skont dan l-Artikolu fi żmien
ġimgħatejn mill-awtorizzazzjoni.”
Artikolu 3
Dan ir-Regolament għandu jidħol
fis-seħħ fil-jum tal-pubblikazzjoni tiegħu f'Il-Ġurnal
Uffiċjali tal-Unjoni Ewropea.
Dan ir-Regolament għandu jorbot
fl-intier tiegħu u japplika direttament fl-Istati Membri kollha.
Magħmul fi Brussel, […]
                                                                       Għall-Kunsill
                                                                       Il-President
                                                                       […]